സ്വാസ്ഥ്യ സ്പര്ശം പദ്ധതി ഉദ്ഘാടനം ഇന്ന് കുണ്ടറ: ചിറ്റുമല ബ്ലോക്ക് പഞ്ചായത്തിന്റെ ആഭിമുഖ്യത്തില് ജനകീയാസൂത്രണം രജതജൂബിലി ആഘോഷത്തിന്റെ ഭാഗമായി നടക്കുന്ന സ്വാസ്ഥ്യ സ്പര്ശം പദ്ധതിയുടെ ഉദ്ഘാടനം ഇന്നു രാവിലെ 10ന് ചിറ്റുമല ബ്ലോക്ക് പഞ്ചായത്ത് കോണ്ഫറന്സ് ഹാളില് മന്ത്രി ജെ.ചിഞ്ചു റാണി നിര്വഹിക്കും. ഉന്നത വിദ്യാഭ്യാസ കലാകായിക സാംസ്കാരിക മേഖലകളില് മികവു പുലര്ത്തിയ പ്രതിഭകളെ ചടങ്ങില് ആദരിക്കും. വിവിധ ആയുഷ് വിഭാഗങ്ങളെ സമന്വയിപ്പിച്ചുകൊണ്ട് കേരളത്തിലാദ്യമായി ചിറ്റുമല ബ്ലോക്ക് പഞ്ചായത്ത് നടപ്പാക്കുന്ന കോവിഡാനന്തര സമഗ്ര ആരോഗ്യരക്ഷാ പദ്ധതിയാണ് സ്വാസ്ഥ്യ സ്പര്ശം. ആയുഷ് വിഭാഗങ്ങളായ ആയുര്വേദം ഹോമിയോ യോഗ എന്നിവയോടൊപ്പം ക്ലിനിക്കല് കൗണ്സിലിം ഗും ഉള്പ്പെടുത്തിയിട്ടുണ്ട്. കോവിഡാനന്തര ചികിത്സയില് ആയുഷ് വിഭാഗങ്ങളുടെ പ്രാധാന്യം പൊതുജനങ്ങള്ക്ക് മനസിലാക്കി കൊടുക്കുന്നതിനും സമഗ്ര ചികിത്സയിലൂടെ കോവിഡാനന്തര രോഗികളെ ആരോഗ്യത്തിലേക്ക് തിരിച്ചു കൊണ്ടുവരുന്നതിനു പദ്ധതി ഏറെ സഹായിക്കുന്നു. ചടങ്ങില് കോവൂര് കുഞ്ഞുമോന് എംഎല്എ അധ്യക്ഷത വഹിക്കും. ബ്ലോക്ക് പഞ്ചായത്ത് അംഗം ഇജീന്ദ്ര ലേഖ പദ്ധതി വിശദീകരിക്കും. പി സി വിഷ്ണുനാഥ് എംഎല്എ, ബ്ലോക്ക് പഞ്ചായത്ത് പ്രസിഡന്റ് ജയദേവി മോഹന്, ജില്ലാ പഞ്ചായത്ത് അംഗങ്ങളായ സി.ബാള്ഡ്വിന്, ബി ജയന്തി എന്നിവര് പ്രതിഭകളെ ആദരിക്കും. പനയം, പെരിനാട്, കുണ്ടറ പഞ്ചായത്ത് പ്രസിഡന്റുമാരായ ഡോ. രാജശേഖരന്, ദിവ്യ ജയകുമാര്, മിനി തോമസ്, ഡോ. അസുന്ത മേരി, ഡോ. ടി.എസ്പ്രദീപ്, രമ്യ.സി, മഞ്ജു കുമാരി എം.എസ്, ഡോ. പത്മകുമാര്, ബ്ലോക്ക് പ ഞ്ചായത്ത് വൈസ് പ്രസിഡന്റ് ബി. ദിനേഷ് തുടങ്ങിയവര് പ്രസംഗിക്കും.